**PÁLYÁZATI ÚTMUTATÓ**

Az Emberi Erőforrások Minisztériuma nyílt pályázatot hirdet a

**„Magyarország jó tanulója, jó sportolója - 2018”**

cím elnyerésére.

**Az Emberi Erőforrások Minisztériuma (a továbbiakban: Minisztérium) a *„Magyarország jó tanulója, jó sportolója - 2018”* címmel azon tanulókat és hallgatókat kívánja kitüntetni, akik a 2017/2018. tanévben kimagasló tanulmányi- és sportteljesítményt nyújtottak.**

A pályázat kiírásában a sportköztestületek közreműködnek:

a Magyar Olimpiai Bizottság, a Magyar Paralimpiai Bizottság, a Nemzeti Versenysport Szövetség, valamint a Nemzeti Diák, Hallgatói és Szabadidősport Szövetség (a Magyar Diáksport Szövetség, a Magyar Egyetemi - Főiskolai Sportszövetség és a Magyar Testnevelő Tanárok Országos Egyesülete tagszervezetekkel).

# A PÁLYÁZAT CÉLJA

A pályázat célja:

* az ifjúság ösztönzése az eredményes tanulásra és magasabb szintű sportolásra, valamint a fizikai aktivitásra, rendszeres és egészségfejlesztő testmozgásra;
* a legkiválóbbak méltó elismerésben részesítése.

# A PÁLYÁZAT DÍJAZÁSA

A díjazottak a **„Magyarország jó tanulója, jó sportolója − 2018”**címet elismerő miniszteri oklevelet kapnak a 2017/2018. tanévben elért kimagasló tanulmányi- és sportteljesítményükért.

# PÁLYÁZATI KATEGÓRIÁK

A cím elnyerésére három kategóriában nyújtható be pályázat. A besorolás a 2017/2018. tanévre vonatkozóan történik.

1. kategória: köznevelési intézmény nappali rendszerű iskolai oktatásban vagy magántanulói jogviszonyban részt vevő 5−8. évfolyamos tanulója
2. kategória: köznevelési intézmény nappali rendszerű iskolai oktatásban vagy magántanulói jogviszonyban részt vevő 9−13. évfolyamos tanulója
3. kategória: felsőoktatási intézmény teljes idejű (nappali tagozatos) alap-, mester-, osztatlan képzésben vagy felsőoktatási szakképzésben részt vevő hallgatója

# PÁLYÁZATI FELTÉTELEK

A cím elnyerésére az a tanuló vagy hallgató pályázhat, aki **az alábbi feltételek mindegyikének megfelel**:

1. A 2017/2018. tanévben valamely magyarországi köznevelési intézmény nappali rendszerű iskolai oktatásban vagy magántanulói jogviszonyban részt vevő 5−13. évfolyamos tanulója, vagy legalább az egyik félévben felsőoktatási intézmény teljes idejű (nappali tagozatos) alap-, mester-, osztatlan képzésben vagy felsőoktatási szakképzésben részt vevő hallgatója.
2. Tanulmányi átlaga kettő tizedesjegy értékre kerekítve – azI. és II. kategóriában a magatartás és szorgalom jegyek kivételével számítva − elérte az alábbi eredményt:
3. kategória: a 2017/2018. tanév végén legalább 4,80
4. kategória: a 2017/2018. tanév végén legalább 4,70
5. kategória: a 2017/2018. tanév I. vagy II. félévében a súlyozott tanulmányi átlaga – minimum 15 teljesített kredit mellett – legalább 4,00
6. A 2017/2018. tanévben (2017. szeptember 1. és 2018. augusztus 31. között) az alábbi,
*5. pontban* meghatározott sportágban és versenyen 1−6. helyezést ért el.

# A PÁLYÁZAT ELBÍRÁLÁSÁNÁL FIGYELEMBE VETT SPORTEREDMÉNYEK

## a pályázat elbírálásánál figyelembe vett sportágak

A pályázat elbírálásánál **kizárólag az alábbi sportágak eredményei** értékelhetők:

* aMagyar Olimpiai Bizottság *(ld.* *4. melléklet 2. táblázat)* tagszervezetei által képviselt valamennyi sportágában elért eredmények,
* a Nemzeti Versenysport Szövetség *(ld.* *4. melléklet 2. táblázat)* tagszervezeteiáltal képviselt valamennyi sportágában elért eredmények,
* a Magyar Paralimpiai Bizottság által képviselt paralimpiai sportágakban, valamint
* a fogyatékosok nemzetközi sportszövetségei által szervezett világjátékokon szereplő sportágakban elért eredmények.

## a pályázat elbírálásánál figyelembe vett versenyEREDMÉNYEK ÉS HITELESÍTÉSÜK

A pályázat elbírálása során **kizárólag az alábbi, *1. táblázatban* felsorolt versenyek** eredményei vehetők figyelembe.

1. táblázat: A pályázatban elfogadott versenyek köre

|  |
| --- |
| **HAZAI VERSENYEK** |
| Felnőtt Országos Bajnokság |
| Korosztályos Országos Bajnokság |
| Magyar Egyetemi - Főiskolai Országos Bajnokság (MEFOB) |
| Diákolimpia®  |
| FODISZ Diákolimpia |
| **NEMZETKÖZI VERSENYEK** |
| Olimpia | Universiade |
| Ifjúsági Olimpia (YOG) | GAISF Világjátékok  |
| Paralimpia | Európa Játékok  |
| Sakkolimpia | Egyetemi Világbajnokság |
| Siketek sakkolimpiája  | Gymnasiade |
| Vakok sakkolimpiája | Iskolai Világbajnokság (ISF) |
| Speciális Világjátékok  | Európai Egyetemi Játékok |
| Világbajnokság  | Európai Egyetemek Bajnoksága |
| Európa-bajnokság  | Világkupa\* |
| Európai Ifjúsági Olimpiai Fesztivál (EYOF) |  |

\*A **Világkupa**-**eredmények figyelembevétele** a *9.1 Sporteredmények pontozása* részben megfogalmazottak szerint történik.

**Országos Bajnokságnak az tekinthető,** amelyet az országos sportági szakszövetségek, sportági szövetségek, valamint a fogyatékosok sportszövetségeinek az adott versenyre vonatkozó versenykiírása, illetve versenyszabályzata Országos vagy Magyar Bajnokságnak rögzít. Olyan sportágakban, ahol többszintű bajnoki rendszer működik, csak a legmagasabb szintű bajnokság (Pl. NB I.) eredményei értékelhetők.

**A sporteredményeket hitelesíttetni szükséges** **a verseny típusának megfelelő szervezettel** *(ld. 4. melléklet 1. táblázat)* **az *5., illetve 6. melléklet* nyomtatványain.** A Világbajnokság, Európa-bajnokság, Világkupa, valamint Felnőtt/Korosztályos Országos Bajnokság eredményeit kizárólag a *4. melléklet 2. táblázatában* megnevezett országos sportági szakszövetség/sportági szövetség vagy – Világkupa kivételével – a Magyar Paralimpiai Bizottság hitelesítheti. A hitelesítésre vonatkozóan további információk a *6.2.és 6.3. pontban* találhatók.

##  a pályázat elbírálásánál figyelembe vett verseny-eredmények száma

**Maximum három sportág versenyeredményével lehet pályázni az alábbiak szerint:**

* I. kategória esetében sportáganként egy hazai versenyeredménnyel,
* II. és III. kategória esetében egy hazai és/vagy egy nemzetközi verseny eredménnyel

Egy sportágon belül szerzett több versenyeredmény esetén a legmagasabb pontszámot jelentő eredményt *(ld. 9.1. pont)* kellmegadni.

A hasonló mozgásformával rendelkező sportágak eredményeinek beszámítása − a beérkezett pályázati dokumentáció vizsgálata és értékelése alapján − az **Értékelő Bizottság** (a Minisztérium, valamint a pályázat kiírásában közreműködő sportköztestületek, illetve a delegált tagszervezeteik szakértőiből álló testület) kizárólagos hatásköre.

**Egy sportági szövetség egy tanulónak/hallgatónak csak egy hazai és egy nemzetközi versenyen elért eredménye után adhat ki igazolást!** Sportáganként a legmagasabb pontszámot *(ld. 8.1. pont)* jelentő eredményt kell feltüntetni.

# PÁLYÁZATI DOKUMENTÁCIÓ

**A Pályázati felhívás és a Pályázati útmutató az alábbi weboldalakon érhető el:**

* a kormányzati portálon az Oktatásért Felelős Államtitkárság hírei között:

<http://www.kormany.hu/hu/emberi-eroforrasok-miniszteriuma/oktatasert-felelos-allamtitkarsag>,

* a sportköztestületek honlapjain ([www.olimpia.hu](http://www.olimpia.hu), [www.hparalimpia.hu](http://www.hparalimpia.hu), [www.nvesz.hu](http://www.nvesz.hu), [www.ndhsz.hu](http://www.ndhsz.hu)).

**A pályázati dokumentáció részei:**

* Pályázati adatlap *(ld. 6.1. pont)*,
* Kötelező mellékletek *(ld. 6.2. pont)*:
* Ajánlás (2. vagy 3. melléklet),
* Tanulmányi eredményt igazoló dokumentum,
* Sporteredmény-hitelesítő adatlap(ok) (5-6. melléklet), valamint
* Adatvédelmi nyilatkozat (7. melléklet).
* További mellékletek: tanulmányiverseny-eredmények, illetve hallgatói eredmények esetén azok igazoló dokumentumai *(ld. 6.3. pont).*

## PÁLYÁZATI ADATLAP

A Pályázati adatlapot *(ld. 1. melléklet)* számítógéppel, a csatolt **mellékletek adataival megegyezően** kell kitölteni,majd kitöltés után **elektronikusan is kérjük megküldeni a** **jotanulo-josportolo@emmi.gov.hu** **címre. Ezt az elektronikusan kitöltött 1. mellékletet kérjük kinyomtatni és aláírni, majd kizárólag ezt 1 példányban a többi melléklettel együtt** benyújtani **postai úton.**

**Csak az útmutatásoknak megfelelően, pontosan, hiánytalanul, a csatolt mellékletek adataival megegyezően kitöltött Pályázati adatlap érvényes! Hiánypótlásra nincs lehetőség!**

## KÖTELEZŐ MELLÉKLETEK

1. **Ajánlás „Magyarország jó tanulója, jó sportolója – 2018” címre**
2. **I−II. kategória (köznevelési intézmény tanulója) esetén:**

A 2017/2018. tanévi tanulmányi eredményt igazoló dokumentumot *(ld. 6.2./2.a. pont)* kiállító intézmény részéről az intézményvezető/
tagintézmény-vezető ajánlása a *2. mellékletben* található nyomtatványon.

1. **III. kategória (felsőoktatási intézmény hallgatója) esetén:**

A 2017/2018. tanévi tanulmányi eredményt igazoló dokumentumot *(ld. 6.2./2.b. pont)* kiállító intézmény részéről a rektor/rektorhelyettes/dékán/
dékánhelyettes ajánlása a *3. mellékletben* található nyomtatványon.

**Csak az intézményvezető/tagintézmény-vezető,illetve a rektor/
rektorhelyettes/dékán/dékánhelyettes által kiállított, hiánytalanul, megfelelően kitöltött, formanyomtatványon benyújtott dokumentum érvényes**! **Hiánypótlásra nincs lehetőség!**

1. **Tanulmányi eredményt igazoló dokumentum**
2. **I−II. kategória (köznevelési intézmény tanulója) esetén:**
* A bizonyítvány 2017/2018. tanév tanulmányi eredményét igazoló oldalainak a kiállító intézmény vezetője/-helyettese által hitelesített másolata.
* Kizárólag szöveges értékelést alkalmazó intézmény esetén az érdemjegyre váltás hivatalos dokumentuma az intézmény vezetője/-helyettese által hitelesítve.

**Csak az intézmény vezetője/-helyettese által hitelesített dokumentum érvényes! Hiánypótlásra nincs lehetőség!**

1. **III. kategória (felsőoktatási intézmény hallgatója) esetén:**
* A leckekönyv 2017/2018. tanév I. **vagy** II. félév – az Ajánláson
*(3. melléklet)* megjelölt félév, amelyben a hallgató magasabb tanulmányi átlagot ért el – tanulmányi eredményét igazoló oldalainak a tanulmányi osztály/hivatal által hitelesített másolata **vagy** a tanulmányi rendszerből nyomtatott, a fent nevezett félévre vonatkozó, a tanulmányi osztály/hivatal által hitelesített dokumentum **a kettő tizedesjegy értékre kerekített súlyozott tanulmányi átlag feltüntetésével**.

**Csak az intézmény tanulmányi osztálya/hivatala által hitelesített, tanulmányi átlaggal megjelölt dokumentum érvényes! Hiánypótlásra nincs lehetőség!**

1. **Sporteredmény-hitelesítő adatlap(ok)**

A sporteredmények hitelesítését a hivatalos versenyjegyzőkönyv adatainak megfelelően a **Hazai sporteredmény-hitelesítő adatlapon** *(ld. 5. melléklet)*, illetve a **Nemzetközi sporteredmény-hitelesítő adatlapon** *(ld. 6. melléklet)* kell elvégezni.

Az I. kategóriában maximum három Hazai sporteredmény-hitelesítő adatlap, a II. és III. kategóriában maximum három Hazai sporteredmény-hitelesítő adatlap és három Nemzetközi sporteredmény-hitelesítő adatlap nyújtható be.

Az *5.3. pont* értelmében egy sportágra vonatkozóan több eredmény is megadható, amelyek hitelesítése külön-külön adatlapon történik.

Az adatlapot a hitelesítő szervezetnek az adott versenyre vonatkozó versenyjegyzőkönyv adataival megegyezően kell kitöltenie. A hivatalos versenykiírást, illetve versenyszabályzatot, valamint a versenyjegyzőkönyvnek a megadott adatokat alátámasztó oldalai hitelesített másolatát a Minisztérium bekérheti ellenőrzésre.

**Kizárólag**

* **az *5., illetve 6. melléklet* nyomtatványán benyújtott,**
* **hiánytalanul és pontosan kitöltött,**
* **a *4. mellékletben* meghatározott – az adott verseny típusának, illetve a sportágnak megfelelő – szervezet, valamint aláírásra jogosult személy által hitelesített, továbbá**
* **a megfelelő bélyegzővel ellátott adatlap érvényes!**

**A nem megfelelő szervezet (pl. megyei szövetség, sportegyesület) által hitelesített eredmény nem vehető figyelembe! Hiánypótlásra nincs lehetőség!**

1. **Adatkezelési nyilatkozat**

A 7*. mellékletben* található *Adatkezelési nyilatkozaton* **a Pályázó − és amennyiben a 16. életévét még nem töltötte be, a Törvényes képviselője − aláírásával hozzájárulását adja a** személyes adatok kezeléséhez, a pályázat eredményének közzétételéhez, kép- és hangfelvétel készítéséhez, azoknak a pályázat kiírója által történő felhasználásához.

**A nyilatkozat aláírás(ok) nélkül nem érvényes! Hiánypótlásra nincs lehetőség!**

## TOVÁBBI MELLÉKLETEK

**Tanulmányiverseny-eredmények, hallgatói eredmények (tanulmányokhoz kapcsolódó kimagasló teljesítmények) igazoló dokumentumai:**

1. **I−II. kategória (köznevelési intézmény tanulója) esetén** (amennyiben a Pályázó rendelkezik valamely, a 9*.3. pontban* megnevezett tanulmányiverseny-eredménnyel, és azt a Pályázati adatlapon is megjelölte): **a tanulmányi verseny eredményét igazoló oklevél másolata**, amely hitelesítés nélkül érvényes.

**Oklevél hiányában** – vagy amennyiben az nem tartalmazza a verseny időpontját, esetleg csapatverseny esetén a Pályázó nevét – **a verseny kiírója által kiállított, aláírással és bélyegzővel ellátott dokumentum**, amely tartalmazza a verseny és a versenyző nevét, az elért helyezést, a verseny helyszínét és időpontját. **Csak az aláírt, bélyegzővel ellátott igazolás érvényes!**

**Igazoló dokumentum hiányában a tanulmányiverseny-eredményt nem fogadjuk el!**

1. **III. kategória (felsőoktatási intézmény hallgatója) esetén** (amennyiben a Pályázó rendelkezik valamely, a *9.4. pontban* megnevezett eredménnyel) a Pályázati adatlapon tett megjelölés szerint:
* Nemzeti felsőoktatási ösztöndíj adományozását igazoló dokumentum másolata,
* Új Nemzeti Kiválóság Program (ÚNKP) keretében adományozott nemzeti felsőoktatási kiválóság ösztöndíj szakmai záró beszámolójának elfogadását és minősítését igazoló dokumentum másolata, amelynek tartalmaznia kell a hallgató nevét, az ösztöndíj megnevezését, mely időszakra vonatkozik, a záró beszámoló minősítését, valamint a minősítés időpontját a felsőoktatási intézmény képviselőjének hivatalos aláírásával és bélyegzővel ellátva,
* Országos Tudományos Diákköri Konferencián (OTDK) elért eredményt tanúsító oklevél másolata, illetve
* Tudományos Diákkörök XVIII. Kárpát-medencei Konferenciáján (TUDOK) elért eredményt tanúsító oklevél másolata.

**Az igazoló dokumentum másolata hitelesítés nélkül érvényes. Igazoló dokumentum hiányában az eredmény nem értékelhető!**

# A PÁLYÁZAT BENYÚJTÁSA

## BENYÚJTÁSi HATÁRIDő

**A pályázat benyújtásának (postai feladásának) határideje: 2019. március 28., 24:00 óra**

A határidő lejártát követően beérkező pályázatokat elutasítjuk.

## Pályázati dokumentáció

**A pályázati dokumentációt az alábbiak szerint rendezve kell benyújtani:**

* Pályázati adatlap *(Elektronikusan is kérjük megküldeni a* *jotanulo-josportolo@emmi.gov.hu* *címre, valamint kinyomtatni és aláírni, majd kizárólag 1 példányban megküldeni postai úton. Kérjük, ne tűzzék össze a mellékletekkel!)*
* Kötelező mellékletek:
* Ajánlás (2. vagy 3. melléklet),
* Tanulmányi eredményt igazoló dokumentum,
* Sporteredmény-hitelesítő adatlap(ok) (5-6. melléklet), valamint
* Adatvédelmi nyilatkozat (7. melléklet).
* További mellékletek: tanulmányiverseny-eredmények, illetve hallgatói eredmények esetén azok igazoló dokumentumai.

## PÁLYÁZAT BENYÚJTÁSÁNAK MÓDJA

A pályázati dokumentációt (az ***1. mellékletet* képező *Pályázati adatlap*** **kivételével** – ld. 7.2. pont) **három,** – **egy eredeti és két**, az eredetivel megegyező egyszerű **másolat** **– példányban** **papíralapon,** **postai úton, ajánlott levélben** kell benyújtani **az Emberi Erőforrások Minisztériuma címére:**

Emberi Erőforrások Minisztériuma, Köznevelési Stratégiai Főosztály

Lebanov József főosztályvezető részére, SAJÁT KEZŰ FELBONTÁSRA

1055 Budapest, Szalay u. 10-14.

**A borítékra kérjük ráírni:**

**„MAGYARORSZÁG JÓ TANULÓJA, JÓ SPORTOLÓJA – 2018 PÁLYÁZAT”***(Kérjük, hogy a Pályázati adatlapot ne tűzzék össze a mellékletekkel!)*

**Fenti dokumentáció postára adásával egyidejűleg** a pályázat ***1. mellékletét képező Pályázati adatlapot* kérjük elektronikusan megküldeni a** **jotanulo-josportolo@emmi.gov.hu** **elektronikus címre, valamint a nyomtatott, aláírt adatlapot** **kizárólag 1 példányban csatolva postai úton is a többi melléklettel együtt.**

**Kérjük, ne hagyja az utolsó napokra a pályázat benyújtását!**

**(Első lépésként a szükséges igazolásokat kiállító intézménnyel és szervezettel/
szervezetekkel történő kapcsolatfelvételt javasoljuk,** mivel a dokumentumok elkészítéseés esetleges postai kézbesítése hosszabb időt vesz igénybe. **Hiánypótlásra nincs lehetőség!**)

# A PÁLYÁZAT ÉRVÉNYESSÉGÉNEK VIZSGÁLATA

**A pályázat érvénytelen és automatikusan elutasításra kerül, amennyiben**

* a Pályázó nem felel meg a pályázati feltételeknek *(ld. 4. pont);*
* a Pályázati adatlapon megjelölt adatok nem a valóságnak megfelelőek, a kitöltés hiányos, pontatlan, nem értelmezhető;
* nincs értékelhető versenyeredmény (pl. sportág, versenytípus, versenyeredmény nem felel meg a feltételeknek);
* valamely kötelező melléklet hiányzik, nem formanyomtatványon került benyújtásra; kitöltése hiányos, pontatlan, nem értelmezhető; aláírás, hitelesítés hiányzik vagy nem megfelelő;
* nem eredeti példányban kerül benyújtásra;
* határidőn túl kerül benyújtásra (postai dátumbélyegzőn 2019. március 28. utáni az időpont); illetve az elektronikus 9. melléklet 2019. március 28. után érkezik be;
* a benyújtás ideje nem állapítható meg.

**Hiánypótlásra nincs lehetőség!**

# A PÁLYÁZAT ÉRTÉKELÉSE

A pályázatokat azÉrtékelő Bizottság – a tanulmányi- és sporteredményeket figyelembe véve – egységes szempontsor alapján értékeli.

Az Értékelő Bizottság által felterjesztett javaslat alapján a pályázat díjazottjairól − az oktatásért felelős miniszter dönt.

## SPORTEREDMÉNYEK PONTOZÁSA

A sporteredmények pontozása a *2. táblázat* alapján történik az alábbiak figyelembevételével:

* **Egyéni versenyszám** esetén a táblázatban megjelölt pontszám.
* **Páros versenyszám** esetén a táblázatban megjelölt pontszám 90%-a.
* **Egyéni sportág 3–8 fős csapatversenyszáma** esetében a táblázatban megjelölt pontszám 80%-a.
* **Egyéni sportág csapatversenyszáma (9 főtől) és csapatsportág** esetén a táblázatban megjelölt pontszám 70%-a.
* **Egyes nemzetközi versenyek** esetén – a pályázati időszakban megrendezett versenyek számára tekintettel – az Értékelő Bizottságnak jogában áll az eredményt alacsonyabb pontszámot jelentő versenykategóriában értékelni, illetve Világkupa-eredményt figyelmen kívül hagyni (különösen, ha az adott versenyszámból felnőtt vagy korosztályos világbajnokságot is rendeztek).

2. táblázat: Sporteredmények pontozása (egyéni versenyszám-pontok)

|  |  |  |  |  |  |  |
| --- | --- | --- | --- | --- | --- | --- |
|  **Helyezés** **Verseny** | **I.** | **II.** | **III.** | **IV.** | **V.** | **VI.** |
| **NEMZETKÖZI VERSENYEK** |  |  |  |  |  |  |
| Olimpia | 5000 | 4000 | 3500 | 3000 | 2500 | 2000 |
| Ifjúsági Olimpia (YOG) | 5000 | 4000 | 3500 | 3000 | 2500 | 2000 |
| Paralimpia | 5000 | 4000 | 3500 | 3000 | 2500 | 2000 |
| Sakkolimpia | 5000 | 4000 | 3500 | 3000 | 2500 | 2000 |
| Siketek Sakkolimpiája | 5000 | 4000 | 3500 | 3000 | 2500 | 2000 |
| Vakok Sakkolimpiája | 5000 | 4000 | 3500 | 3000 | 2500 | 2000 |
| Speciális Világjátékok | 5000 | 4000 | 3500 | 3000 | 2500 | 2000 |
| Világbajnokság | 4000 | 3200 | 2800 | 2400 | 2000 | 1600 |
| Európa-bajnokság | 3000 | 2400 | 2100 | 1800 | 1500 | 1200 |
| Európai Ifjúsági Olimpiai Fesztivál (EYOF) | 3000 | 2400 | 2100 | 1800 | 1500 | 1200 |
| Universiade | 3000 | 2400 | 2100 | 1800 | 1500 | 1200 |
| GAISF Világjátékok | 2500 | 2000 | 1750 | 1500 | 1250 | 1000 |
| Európa Játékok | 2500 | 2000 | 1750 | 1500 | 1250 | 1000 |
| Egyetemi Világbajnokság | 2500 | 2000 | 1750 | 1500 | 1250 | 1000 |
| Gymnasiade | 2000 | 1600 | 1400 | 1200 | 1000 | 800 |
| Iskolai Világbajnokság (ISF) | 2000 | 1600 | 1400 | 1200 | 1000 | 800 |
| Európai Egyetemi Játékok | 2000 | 1600 | 1400 | 1200 | 1000 | 800 |
| Európai Egyetemek Bajnoksága | 2000 | 1600 | 1400 | 1200 | 1000 | 800 |
| Világkupa\* | 800 | 640 | 560 | 480 | 400 | 320 |
| **HAZAI VERSENYEK** |  |  |  |  |  |  |
| Felnőtt Országos Bajnokság | 800 | 640 | 560 | 480 | 400 | 320 |
| Korosztályos Országos Bajnokság | 700 | 560 | 490 | 420 | 350 | 280 |
| Magyar Egyetemi - Főiskolai Országos Bajnokság (MEFOB) | 600 | 480 | 420 | 360 | 300 | 240 |
| Diákolimpia® | 600 | 480 | 420 | 360 | 300 | 240 |
| FODISZ Diákolimpia | 600 | 480 | 420 | 360 | 300 | 240 |

## TANULMÁNYI EREDMÉNY PONTOZÁSA

A tanulmányi eredmény pontozása az alábbiak szerint történik.

**I. és II. kategória:** a 2017/2018. tanév végi, kettő tizedesjegy értékre kerekített, magatartás és szorgalom jegyek kivételével számított tanulmányi átlag.

**III. kategória:** a 2017/2018. tanév I. vagy II. félévének kettő tizedesjegy értékre kerekített súlyozott tanulmányi átlaga (a tantárgyak kreditértékének és érdemjegyének szorzatából képzett összeg osztva a teljesített tárgyak kreditjeinek összegével).

3. táblázat: Tanulmányi eredmények pontozása

|  |  |
| --- | --- |
| **Átlag** | **Pontszám** |
| **I. kategória** | **II. kategória** | **III. kategória** |
| 5 | 1500 | 1500 | 1500 |
| 4,90-4,99 | 1250 | 1250 | 1450 |
| 4,80-4,89 | 1000 | 1000 | 1400 |
| 4,70-4,79 | - | 750 | 1350 |
| 4,60-4,69 | - | - | 1300 |
| 4,50-4,59 | - | - | 1250 |
| 4,40-4,49 | - | - | 1200 |
| 4,30-4,39 | - | - | 1100 |
| 4,20-4,29 | - | - | 1000 |
| 4,10-4,19 | - | - | 900 |
| 4,00-4,09 | - | - | 800 |

## TANULMÁNYIVERSENY-EREDMÉNYEK PONTOZÁSA

Az I−II. kategóriában pályázók a 2017/2018. tanévben megrendezett alábbi *– 8. mellékletben részletezett –* tanulmányi versenyeken elért eredményei után többletpont jár. Maximum három tanulmányi verseny **országos, illetve nemzetközi** **döntőjének** eredményével lehet pályázni. A területi, megyei, továbbá a regionális fordulók eredményei nem értékelhetők!

A **csapatban/csoportosan elért eredmények** esetén – az egyéb nemzetközi tudományos versenyek kivételével – a többletpont értéke az alábbi felsorolásban megjelölt pontszámok 80%-a.

**Többletponttal jutalmazható tanulmányiverseny-eredmények:**

1. **A** 2017/2018**. tanév rendjéről szóló 12/2016. (VI. 27.) EMMI rendelet 3. mellékletében felsorolt tanulmányi versenyek**
2. Az oktatásért felelős miniszter által meghirdetett és finanszírozott tanulmányi versenyek
* **Országos Középiskolai Tanulmányi Verseny (OKTV)**

 1−10. helyezés: 1500 pont

11−20. helyezés: 1000 pont

21−30. helyezés: 500 pont

1. Az oktatásért felelős miniszter által meghirdetett és támogatott tanulmányi versenyek
* **Országos általános iskolai nemzetiségi tanulmányi versenyek a 7. és a 8. évfolyamos tanulók számára**

1−3. helyezés: 200 pont

* **Művészeti tanulmányi versenyek az alapfokú művészeti iskolák tanulói részére**

1−3. helyezés: 300 pont

4−6. helyezés: 200 pont

* **Művészeti tanulmányi versenyek a művészeti szakgimnáziumok és szakközépiskolák részére**

1−3. helyezés: 300 pont

4−6. helyezés: 200 pont

1. Az oktatásért felelős miniszter által anyagilag támogatott tanulmányi versenyek
* **Kazinczy-díj Alapítvány Péchy Blanka emlékére tanulmányi versenyei**

1−3. helyezés: 300 pont

* **Sajátos nevelési igényű tanulók tanulmányi versenyei**

1−3. helyezés: 200 pont

1. **A Minisztérium által támogatott tanulmányi versenyek**
* **Nagy hagyományú és szakmailag elismert tanulmányi versenyek** (Nemzeti Tehetség Program nyertes pályázatai, *ld. 8. melléklet*.)

1−3. helyezés: 300 pont

4−6. helyezés: 200 pont

Arany minősítés: 200 pont

* + **27. Ifjúsági Tudományos és Innovációs Tehetségkutató Verseny**

1−3. helyezés: 500 pont

* + **Tudományos Diákkörök XVIII. Kárpát-medencei Konferenciája (TUDOK)**

Nagydíj: 1000 pont

Első díj: 500 pont

* + **Nemzetközi tudományos diákolimpiák**

aranyérem: 1500 pont

ezüstérem: 1000 pont

bronzérem: 500 pont

* + **Egyéb nemzetközi tudományos versenyek**

aranyérem: 1500 pont

ezüstérem: 1000 pont

bronzérem: 500 pont

1. **Szakmai tanulmányi versenyek**
	* **Ágazati és ágazaton kívüli szakmai érettségi vizsgatárgyak versenye (ÁSZÉV)**

 1−10. helyezés: 1500 pont

11−20. helyezés: 1000 pont

21−30. helyezés: 500 pont

* + **Országos szakmai tanulmányi verseny (OSZTV)**

 1−3. helyezés: 500 pont

***A Pályázati adatlap V. pontjában a tanulmányi verseny típusához a „****⚫****” felsorolási jellel ellátott versenytípusokat kérjük megadni.*** *(Pl. Országos Középiskolai Tanulmányi Verseny, Országos általános iskolai nemzetiségi tanulmányi versenyek a 7. és a 8. évfolyamos tanulók számára, Művészeti tanulmányi versenyek az alapfokú művészeti iskolák tanulói részére, Művészeti tanulmányi versenyek a művészeti szakgimnáziumok és szakközépiskolák részére, stb.)*

## HALLGATÓK EREDMÉNYEINEK PONTOZÁSA

A III. kategóriában pályázó hallgatók tanulmányaihoz, szakmai és tudományos tevékenységéhez kapcsolódó, az alábbiakban felsorolt kiemelkedő eredményei után többletpont jár.

1. **Az oktatásért felelős miniszter által a 2017/2018. tanévre adományozott Nemzeti felsőoktatási ösztöndíj:**

1500 pont

1. **Az oktatásért felelős miniszter által az Új Nemzeti Kiválóság Program (ÚNKP) keretében a** 2017/2018**. tanévre adományozott nemzeti felsőoktatási kiválóság ösztöndíj**, amennyiben az ösztöndíjas szakmai záró beszámolóját felsőoktatási intézménye elfogadta és minősítette.
2. **Felsőoktatási Alapképzés Hallgatói Kutatói Ösztöndíj:**

1500 pont, „kiváló” minősítésű szakmai záró beszámoló eseténtovábbi 500 pont

1. **Felsőoktatási Mesterképzés Hallgatói Kutatói Ösztöndíj:**

1500 pont, „kiváló” minősítésű szakmai záró beszámoló esetén további 500 pont

1. **Az eredményes tudományos diákköri tevékenység, ezen belül a 2017. évi XXXIII. Országos Tudományos Diákköri Konferencián (OTDK) elért minősített I., II. vagy III. helyezés:**

1500 pont

1. **Tudományos Diákkörök XVIII. Kárpát-medencei Konferenciáján (TUDOK) elért**

Nagydíj: 1000 pont

Első díj: 500 pont

# ÉRTESÍTÉS A PÁLYÁZAT EREDMÉNYÉRŐL

A díjazottak listája 2019. június 3-tól – az elért eredmény és oktatási intézmény megjelölésével − közzétételre kerül a kormányzati portálon az Oktatásért Felelős Államtitkárság vezető hírei között ([www.kormany.hu/hu/emberi-eroforrasok-miniszteriuma/oktatasert-felelos-allamtitkarsag](http://www.kormany.hu/hu/emberi-eroforrasok-miniszteriuma/oktatasert-felelos-allamtitkarsag)), illetve a pályázók a kapcsolattartó e-mail címére küldött elektronikus üzenetben értesítést kapnak az eredményről.

# DÍJÁTADÁS

A legmagasabb pontszámot elért díjazottak – a kapcsolattartó e-mail címére küldött elektronikus üzenet formájában – meghívást kapnak a „Magyarország jó tanulója, jó sportolója − 2018” cím díjátadó ünnepségére, a többi díjazott postai úton veheti át az elismerő oklevelet.

# FELLEBBEZÉS

A pályázati eljárással és a miniszteri döntéssel szemben fellebbezésnek helye nincs.

# MELLÉKLETEK

1. melléklet: Pályázati adatlap
2. melléklet: Ajánlás „Magyarország jó tanulója, jó sportolója – 2018” címre

köznevelési intézmény tanulója részére

1. melléklet: Ajánlás „Magyarország jó tanulója, jó sportolója – 2018” címre

felsőoktatási intézmény hallgatója részére

1. melléklet: Hitelesítésre jogosult szervezetek
2. melléklet: Hazai sporteredmény-hitelesítő adatlap
3. melléklet: Nemzetközi sporteredmény-hitelesítő adatlap
4. melléklet: Adatkezelési nyilatkozat
5. melléklet: Tanulmányi versenyek

# TOVÁBBI INFORMÁCIÓ

A pályázattal kapcsolatban további információért a jotanulo-josportolo@emmi.gov.hu címre írhat.